Az EXIM egyike a világ 85 exporthitel-ügynökségének, így tevékenységünk fókusza, hogy elősegítsük a magyar áruk és szolgáltatások külpiacokon történő minél sikeresebb értékesítését, a magyar exportkapacitások bővítését. Az **EXIM** integrált keretek között működő bank és biztosító, melynek alapvető célja, hogy a magyar exportőröknek és beszállítóiknak, továbbá az exportra készülőknek speciális finanszírozási és biztosítási konstrukciókat nyújtson. Küldetésünk, hogy a hazai vállalkozások támogatásával és pénzügyi megoldások segítségével útlevelet adjunk a vállalkozások sikeréhez.

*EXIM név alatt az állami hátterű Magyar Export-Import Bank Zrt. (Eximbank Zrt.) és a Magyar Exporthitel Biztosító Zrt. (MEHIB Zrt.), azaz két jogi személy együttese értendő.*

A sikeresen pályázó jelölt a

**Fenntarthatósági szakértő gyakornok**

pozíció betöltése során az alábbi feladatokban működhet közre:

* Az EXIM fenntarthatósági célú hitelezését megalapozó Zöld keretrendszer kialakításának és működtetésének támogatása;
* Environmental, Social and Governance (ESG) központ munkájának támogatása;
* Környezetvédelemmel kapcsolatos nemzetközi jogszabályok, háttéranyagok és tanulmányok feldolgozása;
* Az EXIM ESG stratégiájának fejlesztése és az abban megfogalmazott célok, feladatok végrehajtása;
* Nemzetközi (OECD-s, EU-s és más pénzintézetekkel kapcsolatos) jelentések elkészítésének támogatása, adatok gyűjtése.

**Az ideális jelölt:**

* környezetvédelmi vagy fenntarthatósági, illetve műszaki vagy gazdasági területen (környezetvédelmi, fenntarthatósági specializációval) aktív hallgatói jogviszonnyal rendelkezik,
* megbízható angol nyelvtudással rendelkezik szóban és írásban,
* felhasználói szintű ismeretekkel rendelkezik MS Office alkalmazásokkal kapcsolatban,
* logikus gondolkodás, strukturálási képesség jellemzi
* együttműködő, szabálykövető attitűddel bír és vállalja a felelősséget
* jól tűri a változó munkaterhelést és a monotóniát is

**Előnyt jelent:**

* fenntarthatósággal kapcsolatos tapasztalat
* hazai és nemzetközi fenntarthatósági szabályrendszerek ismerete

**Amit kínálunk:**

* kiváló tanulási lehetőség,
* fiatalos, dinamikus, jó hangulatú csapat,
* szakmai fejlődési lehetőség,
* nemzetközi konferenciákon való részvétel.